 Kwa mujibu wa Katibu Mkuu wa Chama cha Ngumi za Kulipwa Tanzania (PST) Antony Rutta, Cheka atapambana na Yonas Segu na Nyilawila kuchuana na Jacob Maganga.Alisema maandalizi kuelekea kwenye pambano hilo yanaendelea vizuri na kwamba yanategemea mabondia hao watacheza kwa ushindani mkali na kuondoa ubishi dhidi yao.“Pambano litakuwa na msisimko kutokana na kukutanisha mabondia wote wenye uwezo wa kipekee, lengo letu ni kuendelea kuwapa nafasi ya kupambana na kulinda viwango vyao,” alisema.Majiha ni bondia mkongwe aliyeanza kazi hiyo mwaka 2008 akiwa amecheza mapambano 26, akishinda 16, akipoteza sita na kupata sare nne.Kwa upande wa Cheka ambaye ndiye bingwa katika mkanda wa Afrika anatarajiwa kuutetea ubingwa huo mwishoni mwa wiki hii katika pambano dhidi ya Mohamed Matumla litakalopigwa kwenye Uwanja wa Ndani wa Taifa.